text: Varetægtsfængslet i fire uger
  06 september 2010 kl. 13.13
  Kvinden, der søndag aften stak sin kæreste med en kniv, blev i dag varetægtsfængslet efter et grundlovsforhør.
  Der var drama på Junghansvej i Kolding søndag aften, da en 46-årig kvinde stak sin 11 år ældre kæreste med en brødkniv.
  Kvinden blev efterfølgende anholdt og i dag fremstillet i en grundlovsforhør.
  Parret er kendt af politiet i forvejen, der tre gange tidligere har været ude ved adressen på grund af husspetakler.
  - Kvinden er en ellers velfungerende kvinde. Men når hun får noget at drikke, bliver en voldelig, siger Ove Brix Therkildsen fra koldig Politi.
  
  Uden for livsfare
  Der var også alkohol inde i billedet i går, da politiet måtte rykke ud til Junghansvej, efter kvinden selv havde ringet og tilkaldt politiet.
  Hun havde brugt en 20 cm stor brødkniv til at stikke kæresten i maven, der efterfølgende hurtigt blev kørt på sygehuset.
  Han var en overgang i livsfare på grund af den store mængde blod, han havde mistet. I dag er han dog helt uden for livsfare.
  